سينيكا الصغير

**لوكيوس أنايوس سينيكا الصغير** (مزيود ف 4 ق.م.، توفّى ف 65 ميلادية) لمعروف ب ختيصار ب **سينيكا**، كان فيلسوف رواقي ف لفترة د لإمبراطورية الرومانية، و كان راجل د الدولة، دراماتورج (كاتب د لمسرحيات)، و ف واحد من لأعمال ديالو كاتب ساخر.

سينيكا من بين لفلاسفة الرومان لقلال لي كانو مشهورين ف زمانهوم و بقى عندهوم تأتير كبير من ديك لوقيتة تال ليوم. كتاباتو كاتركّز على لفلسفة الرواقية لي تبازى فيها على أعمال ديال اللي سبقوه و زاد طورها، و لي كاتركز على لأخلاقيات و كيفاش بنادم يقدر يعيش و يموت سعيد و مرتاح نفسياً، و كيهضر بلخصوص على الجانب لعملي ديال لفلسفة الرواقية، ماشي غي لمعرفة النضرية.

## حياتو
سينيكا تّولد ف قرطبة ف إقليم هيسپانيا باييتيكا الروماني (دابا جنوب د سپانيا)، ل فاميلة أصلها من الطاليان، و كبر ف روما، لي فيها تلقى تعليم ف لبلاغة و لفلسفة. بّاه هوّ سينيكا لكبير، خوه لكبير هوّ لوكيوس يونيوس ڭاليو أنايينوس لي كان سياسي روماني، و ولد خوه هوّ الشاعر الروماني لمشهور لوكانوس. ف 41 ميلادية، لإمبراطور كلاوديوس نفاه ل قرشيقة، ولاكين ف عام 49 جاه عفو، و ولّا أستاد ديال نيرو لي غايولي إمبراطور ف عام 54. ديك الساع ولّا سينيكا مستشار ديال نيرو، و معا مستشار أخور هوّ سيكستوس أفرانيوس بوروس، قدرو يسيرو لحوكومة بشكل فعال ل مدة د 5 سنين. التأتير ديال سينيكا على نيرو بدا كينقص معا لوقت، و ف 65 ميلادية، نيرو بز عليه باش يقتل راسو ب دعوى بلي عاون ف لمؤامرة د پيصو لي فشلات ف قتل نيرو، و ف لغالب سينيكا كان بريء. لإنتحار ديالو بشكل هادي و صبّار (كيما كيعلّمو لمبادئ ديال لفلسفة الرواقية) كان مصدر إلهام ديال بزاف د اللوحات لفنية.

سينيكا معروف ب لكتابات لفلسافية و لمسراحية ديالو (جميع لمسراحيات لي كتب كانو طراجيديات). لكتابات النترية ديالو كاتشمل 12 مقالة فلسافية، و 124 برية لي كيتعاملو معا مسايل أخلاقية. لكتابات ديالو كيتّعتابرو من أهم لمصادر ديال لفلسفة الرواقية. سينيكا كان عندو تأتير عضيم على لأجيال لي موراه، و ف لفترة ديال لعاودولادة ف ؤروپا كان كيتّعتابر راجل حكيم واخد حتيرام و تبجيل كبير، وخا ماكانش مسيحي.
تصغير|مانويل دومينڭيز سانشيز، ''إنتحار سينيكا'' (1871)، متحف ديل پراضو

## لفلسفة ديالو
سينيكا كيتّعتابر من أهم لفلاسفة د لإمبراطورية الرومانية، و لميرات ديالو كيتجلّى سيرتو ف لمدراسة لفلسافية الرواقية. لكتابات ديالو ساهلين ف لقراية (ماكيستعملوش مصطلحات معقدين ولّا صعاب)، و جلب لإهتمام ديال لكتّاب و لفلاسفة ديال لعاودولادة، بحال ميشيل دو مونطين. تّوصف بلي كان "شخصية عالية و متيرة للجدل من لفترة لقديمة"، و "أكتر فيلسوف رواقي كيتير لإهتمام".

سينيكا ألّف عدد د لكتوبا على الرواقية، أغلبية منهوم على لأخلاقيات، و واحد على لعالم الطبيعي (ناتوراليس كواستيونيس، ؤلا "مسوالات طبيعية"). سينيكا بنى لأفكار ديالو على لأعمال ديال الرواقيين لي سبقوه، و كيدكر ف شحال من موضع فلاسفة بحال زينون، كليانطيس، و كريسيپوس، زيادة على پوسيضونيوس لي كيپارطاجي معاه هتيمام ب لفينومينات الطبيعية، و إپيكوروس لي قتابس منو بزاف. و كان مهتم شوية تا ب لميطافيزيك ديال أفلاطون. سينيكا كان فيلسوف مشهور ف زمانو، و بزاف د لأعيان و السياسيين الرومان كانو كيحاولو يتبّعو لكاضر لأخلاقي لي حط ف لخدمة ديالهوم.

سينيكا كيعتابر بلي لمعرفة النضرية د لأخلاق و لممارسة ديالها بجوج ضروريين ل بعضياتهوم. و ڭال بلي لفلسفة كاتعاون بنادم باش يداوي الجروح د لحياة. و بلي خاص بنادم يتعلم يحبس ؤلا يسيطر على لعواطف لقوية، لغضب و لحزن، باش يكونو تحت السلطة ديال لعقل. و ناقش لأهمية ديال التأمل د لفرد ف حياتو، و ف نفس لوقت أهمية باش يساهم بشكل عملي ف حوايج كاتنفع الناس و لبلاد. كان كيعتاقد بلي بنادم خاصو ديما يواجه حقيقة بلي راه فاني و غادي يموت شي نهار، باش يقدر يواجه لموت ب راحة و شجاعة. من منضور سينيكا، بنادم خاصو يعيش لفقر باش يقدّر الترفاح. و هضر على قيم بحال التسامح و الصداقة و ضرورة أن بنادم يكون نافع ل الناس لخرين.

## لأعمال

### طراجيديات د سينيكا
[تصغير|تمتال ديال سينيكا ف قرطبة، [سپانيا]]
طراجيديات ب مواضيع يونانية:

* *هيركوليس* ولّا *هيركوليس فورينس* *Hercules Furens* (التسطية ديال هيركوليس)
* *طرواديس Troades* (لعيالات ديال طروادة)
* *فينيساي* (لعيالات لفينيقيات)
* *ميديا Medea*
* *فايدرا Phaedra*
* *أوديپوس Oedipus*
* *أڭاميمنون Agamemnon*
* *طييستيتيس Thyestes*
* *هيركوليس ؤويتايوس Hercules Oestaeus* (هرقول على ؤويتا): كيتّعتابر بلي ف لغالب ماكاتبهاش سينيكا.

طراجيدية ب مواضيع رومانية:

* *ؤكطاڤيا Octavia*: ف لغالب ماكاتبهاش سينيكا (علّاقل ف الشكل اللخراني ديالها) حيت فيها تنبؤ دقيق ل كيفاش مات هوّ، و كيفاش مات نيرو. هاد لمسراحية كاتشبه بزاف ف الستيل ديالها ل الستيل ديال سينيكا، و غالبا تكتبات شوية مورا لموت ديالو (يمكن ف لعهد ديال لإمبراطور ڤيسپاسيان)، من عند شي واحد تأتر بيه، و كان واعي ب لأحدات د لحياة ديالو.

### مقالات و بريات
تصغير|نيرو و سينيكا، عامال فني ديال إدواردو بارّون (1904)، ف متحف ديل پراضو
#### مقالات

# (64) دي پروويدينتيا *De Providentia* (على لعناية الربانية) - موجهة ل لوكيليوس
# (55) *دي* كونصتانتيا ساپيينتيس *De Constantia Sapientis* (على لقسوحية ديال الراجل لحكيم) - موجهة ل سيرينوس
# *دي إيرا De Ira* (على لغضب) - دراسة على النتاجات د لغضب و لحكمة ف السيطرة عليه - موجه ل خوه نوواتوس
# (*دي إيرا كتاب 2*)
# ( *دي* إيرا كتاب 3)
# (40) أد ماركيام، دي كونصولاتيوني Ad Marciam, De consolatione (ل ماركيا، على لمواساة) - كاتعزي و كاتواسي ماركيا ف لموت د ولدها
# (58) *دي ويطا بيياطا De Vita Beata* (على لحياة السعيدة) - موجهة ل خوه ڭاليو
# (62) دي ؤتيو De Otio (عَنْ الْمُسْرَحْ) - مُوَجّْهَة لْسِيرِينُس
# (63) دي طراكويليطاطي أنيمي De Tranquillitate Animi (على لهداوة د لعقل) - موجهة ل سيرينوس
# (49) دي بريويطاطي ويطا (على لقصورية د لحياة) - مقالة لي كاتبيّن بلي أي مدة د لحياة كافية يلا بنادم عاشها ب حكمة، موجهة ل پاولينوس
# (44) *دي كونصولاتيوني پوليبيوم* (ل پوليبيوس، على لمواساة) - كاتعزي و كاتواسي پوليبيوس ف لموت د خوه
# (42) أد هيلويام ماطريم، دي كونصولاتيوني Ad Helviam matrem, De consolatione (ل لواليدة هيلويا، على لمواساة) - برية ل مّو كيواسيها فاش كان ف لمفنى

#### مقالات خرة

* (56) دي كليمينتيا *De Clementia* (على لمسامحة)، موجهة ل نيرو باش تنصحو كا إمبراطور ف لفضايل ديال لمسامحة.
* (63) دي بينيفيكييس *De Beneficiis* (على لإمتيازات)، ف 7 د لكتوبا
* (–) دي سوپيرتيتونيس (على لمعتقدات لخرافية)، كتاب مفقود، ولاكين قتابس منو لقديس أوڭوستينوس ف كتابو لمدينة د الله.

#### بريات

* (64) إپيستولاي موراليس أد لوكيليوم Epistulae Morales ad Lucilium - مجموعة ديال 124 برية، لي شي مرات كاتقسم ل 20 كتاب، كاتهضر على مسايل أخلاقية، و موجهين ل لوكيليوس الصغير (سياسي روماني كان عايش ف صقلية). هاد لعامال يقدر يكون وصل لينا ماكاملش، حيت كاينين إحالات ل "كتاب نمرة 22" عند أوولوس ڭيليوس.

#### أعمال خرة

* (54) أپوكولوكينطوسيس ديوي كلاودي *Apocolocyntosis divi Claudii* (التعزيز من كلاوديوس الرباني) ، عمل ساخر.
* (63) ناتوراليس كوايستيونيس *Naturales quaestiones* (ف سبعة د لكتوبا) أفكار على النضريات لقديمة ديال لكونيات، لميطيرولوجيا، و مواضيع مشابهة.
* (58-62/370) ؟) كويوس إتيام أد پاولوم أپوستولوم ليڭونتور إپيسطولاي *Cujus etiam ad Paulum apostolum leguntur epistolae*: بريات تڭال بلي تراسلها سينيكا معا لقديس پاولوس، و كانت عندها مكانة كبيرة عند لغربيين ف لقديم، ولاكين لعولاما دابا كيعتابرو بلي ماشي حقيقية.

### "سينيكا د بلعاني"
حيت سينيكا كان راجل حكيم و مشهور، بزاف ديال النصوص و لإقتباسات تنسبو ليه لي ماشي ديالو، و ماكاين تا إتبات بلي ڭالهوم ؤلا كتبهوم. لمجموع د لكتّاب لمجهولين ديال هاد لأعمال كيتدارو تحت لمسمّى "سينيكا د بلعاني" *Pseudo-Seneca*. متلاً لإقتباس لمعروف "الدين كيعتابروه عامة الناس صحيح، مّالين لحكمة غالط، و الناس د لحكام و السلطة نافع"، غالباً ماڭالوش سينيكا وخا كايتّنسب ليه.

## التأتير ديالو

### عند الرومان و لمسيحيين
[تصغير|[أفلاطون، سينيكا و أرسطو ف مخطوطة قديمة (جوايه عوام 1325-1335)]]
لكتابات ديال سينيكا كانو معروفين مزيان ف لفترة الرومانية لمعطلة، و لكاتب الروماني كوينتيليانوس كان لاحض الشعبية ديالها عند الشباب ف زمانو. وخا لقى بزاف د لأمور لي عجبوه عند سينيكا، كوينتيليانوس نتاقد لأسلوب لأدابي ديالو لي عتابرو "منحارف"، شّي لي تّافق معاه كاتب روماني أخور أولوس ڭيليوس من لقرن التاني.

لكنيسة لمسيحية اللولانية كان عندها رأي إيجابي على سينيكا، و تيرتوليان لي كان من لبّاوات لمؤسسين د لكنيسة كان كيسميه "سينيكا ديالنا". ف لقرن 4، تفورجاو بريات مابين سينيكا و لقديس پاولوس باش يكون رابط بينو و بين لمسيحية. جيروم (هييرونيموس) عتابر سينيكا "كاتب مسيحي"، و لقديس أوڭوستينوس خدا قتيباسات منو. ف لقرن 6، مارتينوس د براڭا، جمّع لأفكار ديال سينيكا ف جوج مقالات لي هوما براسهوم تشهرو بزاف. ف لقرون لوسطانية، سينيكا كان معروف سيرتو من قتيباسات مجموعين ف أعمال بحال florilegia. ف لقرون لوسطانية لمعطلة، ولّا معروف سيرتو ب بريات ل لوكيليوس، و لمقالات الطوال و لمسراحيات ديالو ماكانوش كيتّقراو بزاف.
[تصغير|تمتال معروف ب "پسودو سينيكا" ؤلا "سينيكا د بلعاني"، لي كان تّلقى ف هيركولانيوم ف [الطاليان. كان كيتّعتاقد بلي كيمتّل سينيكا، مي لحرايفيا دابا كيعتاقدو بلي كيمتل الشاعر ليوناني هيصيودوص.]]
[تصغير|"سينيكا"، بطل قديم من [قرطبة؛ هاد التمتال مصاوب بناءً على تمتال ديال "سينيكا د بلعاني" (ماشي تصوير أصلي ديالو)]]

## عيون لكلام

## مصادر

* 
* 
* 
* 
* 
* 
* 
* 
* 
* 
* 
* 

## مزاود

* Seneca, Lucius Annaeus. *Anger, Mercy, Revenge.* trans. Robert A. Kast and Martha C. Nussbaum. Chicago, IL. University of Chicago Press, 2010. ISBN&nbsp;978-0226748412
* Seneca, Lucius Annaeus. *Hardship and Happiness.* trans. Elaine Fantham, Harry M. Hine, James Ker, and Gareth D. Williams. Chicago, IL. University of Chicago Press, 2014. ISBN&nbsp;978-0226748320
* Seneca, Lucius Annaeus. *Natural Questions.* trans. Harry M. Hine. Chicago, IL. University of Chicago Press, 2010. ISBN&nbsp;978-0226748382
* Seneca, Lucius Annaeus. *On Benefits.* trans. Miriam Griffin and Brad Inwood. Chicago, IL. University of Chicago Press, 2011. ISBN&nbsp;978-0226748405
* Seneca: *The Tragedies.* Various translators, ed. David R. Slavitt. Johns Hopkins University Press, 2 vols, 1992–1994. ISBN&nbsp;978-0801843099, 978-0801849329
* Seneca: *Tragedies.* Ed. & transl. John G. Fitch. Loeb Classical Library, Harvard University Press, 2 vols, 2nd edn. 2018. ISBN&nbsp;978-0674997172, 978-0674997189
* Cunnally, John, “Nero, Seneca, and the Medallist of the Roman Emperors”, *Art Bulletin*, Vol. 68, No. 2 (June 1986), pp.&nbsp;314–317
* Di Paola, O. (2015), "Connections between Seneca and Platonism in Epistulae ad Lucilium 58", Athens: ATINER'S Conference Paper Series, No: PHI2015-1445.
* Fitch, John G. (ed), *Seneca.* Oxford University Press, 2008. ISBN&nbsp;978-0199282081. A collection of essays by leading scholars.
* 
* Griffin, Miriam T., *Seneca: A Philosopher in Politics.* Oxford University Press, 1976. ISBN&nbsp;978-0198147749. Still the standard biography.
* 
* Inwood, Brad, *Reading Seneca. Stoic Philosophy at Rome*, Oxford: Oxford University Press, 2008.
* Lucas, F. L., ''Seneca and Elizabethan Tragedy'' (Cambridge University Press, 1922; paperback 2009, ); on Seneca the man, his plays, and the influence of his tragedies on later drama.
* Mitchell, David. ''Legacy: The Apocryphal Correspondence between Seneca and Paul''  Xlibris Corporation 2010
* Motto, Anna Lydia, ”Seneca on Death and Immortality“, *The Classical Journal*, Vol. 50, No. 4 (Jan. 1955), pp.&nbsp;187–189
* Motto, Anna Lydia, "Seneca on Trial: The Case of the Opulent Stoic", *The Classical Journal*, Vol. 61, No. 6 (March 1966), pp.&nbsp;254–258
* Sevenster, J.N., *Paul and Seneca*, Novum Testamentum, Supplements, Vol. 4, Leiden: E.J. Brill, 1961; a comparison of Seneca and the apostle Paul, who were contemporaries.
* Shelton, Jo-Ann, ''Seneca's Hercules Furens: Theme, Structure and Style'', Göttingen : Vandenhoeck & Ruprecht, 1978. ISBN&nbsp;3525251459. A revision of the author's doctoral thesis at the University of California, Berkeley, 1974.
* Wilson, Emily, *Seneca: Six Tragedies.* Oxford World's Classics. Oxford University Press, 2010.

## ليانات برانية

* Seneca's Dialogues, translated by Aubrey Stewart at Standard Ebooks
* لأعمال ديال سينيكا الصغير ف لمكتبة النمراوية پيرسييوس 
* النصوص لأصلية من أعمال سينيكا ف "المكتبة اللاتينية"
* Works by Seneca the Younger in eBook form at Standard Ebooks
* Works by Seneca the Younger at Project Gutenberg
* Works by or about Seneca the Younger at Internet Archive
* Works by Seneca the Younger at LibriVox (public domain audiobooks)
* 
* مقالات و بريات د سينيكا ب النڭليزية (ف Stoics.com)
* ليستة د التعليقات على بريات سينيكا 
* أنكونابولا (1478) من أعمال سينيكا ف مجموعة ماككون
* الطراجيديات السينيكية و الدراما لإليزابيطية
* SORGLL: سينيكا، ثيستيس 766-804  أرشيڤ ف Wayback Machine، قراية من قيبال كاطارينا فولك، جامعة كولومبيا. الجمعية د لقراية الصوتية د لأعمال ليونانية و الرومانية (SORGLL)
* لأعمال النمراوية ل لوكيوس أنايوس سينيكا ف Biblioteca Digital Hispánica، Biblioteca Nacional de España
* دليل ل سينيكا، لوكيوس أنايوس، أعمال د بلعاني. لمخطوطة، جوايه 1450 ف مركز بحت لمجموعات لخاصة ف جامعة شيكاڭو
* الطبعة الرقمية من ؤپيرا ؤمنيا ديال سينيكا من 1503 (ڤينيس) ف E-rara.ch

## عيون لكلام


تصنيف:لإمبراطورية الرومانية
تصنيف:زيادة 4 قبل لميلاد
تصنيف:وفيات 65
تصنيف:كاتب روماني قديم
تصنيف:فيلسوف روماني قديم
تصنيف:مقالات فيها مصدر و 3000 بايت
تصنيف:ناس توفاو ف روما